b'\n_START_ARTICLE_\nNacionalinis stadionas (Vilnius)\n_START_SECTION_\nIstorija\n_START_PARAGRAPH_\nNacionalinio stadiono projektavimas buvo prad\xc4\x97tas 1985\xc2\xa0m. T\xc5\xb3 pa\xc4\x8di\xc5\xb3 met\xc5\xb3 rugpj\xc5\xab\xc4\x8dio 15 d. pasira\xc5\xa1yta sutartis naujam stadionui statyti. Pirmojo stadiono projekto autorius buvo architektas Algimantas Nasvytis. 1987\xc2\xa0m. vasario 13 d. patvirtintas projektas. Iki 1991\xc2\xa0m. buvo sumontuoti stadiono trib\xc5\xabn\xc5\xb3 pamatai ir dalis trib\xc5\xabn\xc5\xb3 r\xc4\x97m\xc5\xb3. 1993\xc2\xa0m. statybos darbai nutraukti._NEWLINE_2007\xc2\xa0m. baland\xc5\xbeio 4 d. Vilniaus miesto savivaldyb\xc4\x97s tarybos sprendimu Nr. 1-1621 patvirtintas Nacionalinio stadiono su sporto kompleksu Ukmerg\xc4\x97s gatv\xc4\x97je projektas. Pagal projekt\xc4\x85 numatyta pastatyti universalios paskirties, visus tarptautinius standartus atitinkant\xc4\xaf, dengtas trib\xc5\xabnas ir treniruo\xc4\x8di\xc5\xb3 aik\xc5\xa1t\xc4\x99 su nat\xc5\xabralia bei dirbtine danga turint\xc4\xaf stadion\xc4\x85, kuris b\xc5\xabt\xc5\xb3 naudojamas sporto var\xc5\xbeyboms, kult\xc5\xabriniams renginiams, miesto \xc5\xa1vent\xc4\x97ms, lengvosios atletikos var\xc5\xbeyboms. Futbolo aik\xc5\xa1t\xc4\x97s matmenys b\xc5\xabt\xc5\xb3 105 x 68 m. Statybos darbai prad\xc4\x97ti 2008 m., bet po kurio laiko darbai nutr\xc5\xabko d\xc4\x97l l\xc4\x97\xc5\xa1\xc5\xb3 stygiaus.'